**„VEIKLUMO, KŪRYBIŠKUMO IR VERSLUMO SKATINIMAS PAVOVERĖS BENDRUOMENĖJE“**

Projekto Nr. ŠVEN-LEADER-6b-s-18-1-2021

|  |  |
| --- | --- |
| **Projekto vykdytojas** | Pavoverės kaimo bendruomenė „Žadintuvas“ |
| **Vietos projekto partneris:**  | Švenčionių rajono savivaldybės administracija |
| **VPS prioritetas** | „Socialinės ir ekonominės veiklos plėtra, skatinant bendruomeniškumą, mažinant socialinę atskirtį“ |
| **VPS priemonė / veiklos sritis** | „NVO socialinės veiklos skatinimas ir įvairinimas“  |
| **Vietos projekto įgyvendinimo laikotarpis** | Nuo 2021 m. rugsėjo 28 d. iki 2022 m. gegužės 31 d.  |
| **Bendra vietos projekto vertė, Eur**  | 37 198,39 Eur su PVM |
| **Paramos suma, Eur** | 29 759,00 Eur su PVM iš Europos žemės ūkio fondo kaimo plėtrai ir Lietuvos valstybės biudžeto lėšų |
| **Paramos lyginamoji dalis, proc.** | 80 proc. |
| **Vietos projekto įgyvendinimo vieta** | Vilniaus g. 46, Pabradė, Pabradės sen., Švenčionių r. sav. |

**Projekto tikslas** – skatinti ir įvairinti NVO socialinę veiklą, stiprinant NVO materialinę bazę ir įgyvendinant edukacines programas, skatinančias amatų plėtrą, bendradarbiavimo veiklų įvairinimą.

**Projekto uždaviniai:**

1.įsigyti edukacinėms programoms skirtą įrangą;

2.suorganizuoti edukacijas.

**Laukiamas rezultatas**: Projekto įgyvendinimo metu bus įsigyta reikalinga įranga planuojamai veiklai vykdyti:

 - siuvimo mašina (patalynei, drabužiams, maišeliams, prijuostėms ir kt. siūti);

 - apmėtymo mašina (drabužių kilpų ir siūlių apsiuvimui);

 - lyginimo presas (audiniams ir audinių siūlėms lyginti, audinio paklijavimui siuvant, užlenkti);

 - siuvinėjimo mašina (siuvinėti audinius, rankšluosčius, prijuostes, patalynę, staltieses, servetėles ir pan.);

 - lyginimo sistema (lyginimui siuvimo metu ir galutiniam išlyginimui po pasiuvimo);

 - sukirpimo stalas (audinių matavimui, sukirpimui, sudaigstymui);

 - foto studijos komplektas (naudojamas gaminių ir modelių fotografavimui ir filmavimui);

 - apšvietimo komplektas (vaizdo įrašams, pastovios šviesos apšvietimui, naudojamos įvairioms kompozicijoms apšviesti, filmuojant);

 - foto studijos apšvietimo komplektas (įvairios šviesos foto kompozicijoms apšviesti fotografuojant);

 - stacionaraus kompiuterio komplektas (skirtas apdoroti garso ir vaizdo byloms – karpyti, suvesti garso takelius, kurti specialius video ir audio efektus, daryti edukacines prezentacijas, saugoti darbų kopijas).

Projekto įgyvendinimo metu pareiškėja planuoja organizuoti edukacinius užsiėmimus:

12 edukacijų - rankšluosčių, maišelių, daiktadėžių, patalynės, šlepečių ir prijuosčių siuvimas (3 grupės po 5 dalyvius, viso 15 dalyvių);

12 edukacijų - knygų skirtukų, dekoro juostelių, juostų, juostų skrybelėms pynimas, daiktadėžių dekoravimas pintinėmis juostomis (3 grupės po 5 dalyvius, viso 15 dalyvių);

4 edukacijas - kūrybiškumas versle, naujo produkto pristatymas rinkai, produkto pateikimas, pozicionavimas, produkto realizavimas (3 grupės po 10 dalyvių, viso 30 dalyvių);

9 edukacijas - reklaminių ir reprezentacinių filmų kūrimas, filmų kūrimas įvairiais soc.tinklų formatais (FB, Instagram, Youtube), Video montavimas, koregavimas; Fotografijos pagrindai, Fotografijos kompozicija, Produktų fotografija, Fotostudijos šviesos dizainas; Filmavimas, apšvietimas filmuojant, stabilizatoriaus valdymas filmuojant; praktiniai drbai - Fotografavimas, filmavimas, šviesos kompozicijos, Video montavimas (2 grupės po 10 dalyvių, viso 20 dalyvių);

10 edukacijų - reklama Google paieškoje, Vaizdinė reklama Google partnerių tinkle, Google Analitics – web lankytojų srautų valdymas, Reklama Facebook tinkle – FB reklamos rūšys ir jų paskirtys, reklama Instagram socialiniame tinkle – turinio forma ir pritaikymas versle, Youtube kanalo administravimas, kūrimas, veikimo ypatumai (3 grupės po 10 dalyvių, viso 30 dalyvių).

Iš viso per projekto įgyvendinimo laikotarpį bus suorganizuoti 47 edukaciniai užsiėmimai, dalyvių skaičius - 110.

Projekto kontrolės laikotarpiu (3 m.) bendruomenė įsipareigoja kiekvienais metais rengti po 4 renginius, dalyvaus po 60 dalyvių.